Vladimir Vladimirovič Putin

El Vladimir Vladimirovič Putin (Владимир Владимирович Путин; Leningrad, sett de ottober del 1952) l'è on politegh e ex agent segrett russ.
L'ha lavoraa in del KGB, con di incaregh anca in de la Germania de l'Est. Con la fin de la Guerra Freggia l'ha scomenciaa a fà el politegh, anca con l'aiutt del sindegh de San Pederburgh, l'Anatolij Sobčak. In tra i sò vari incaregh gh'è staa quell de direttor del FSB, i noeuv servizzi segrett de la Russia.
La soa cariera politega, scomenciada in di primm Agn Novanta http://eng.putin.kremlin.ru/bio , l'è stada svelta: l'è devegnuu primm minister del sò paes in tra el 1999 e 'l 2000 (sotta la presidenza del Boris El'cin). Ai dimission de l'El'cin, l'è deventaa president (prima ad interim, poeu confermaa in di elezzion), per poeu restàll per i vott agn sucessiv. Già che la Costituzzion Russa la dis che ona persona la pò 'vèggh domà duu mandaa de fira 'me presidenthttp://www.dirittorusso.it/costituzione/capo_iv.htm , l'ha vuttaa a fà elegg el sò sucessor Dmitrij Medvedev, che l'ha nominaa primm minister l'istess dì del sò insediament, in del 2008. In del 2012 l'è tornaa a vess president de la Republega.
L'è consideraa vun di omen pussee potent del mond.

 Curiosità 
El Putin el fa judo de quand che l'era on giovinott. 

El gh'ha el dan quell di vott, vun di grad pussee alt del judo  http://it.rbth.com/articles/2012/10/12/a_putin_lottavo_dan_di_judo_18191.html  

Per on giornal russ el gh'ha di origin talian, pussee precisament de Vicenza  http://ricerca.repubblica.it/repubblica/archivio/repubblica/2005/12/07/putin-lo-zar-che-venne-da-vicenza.html 

 Riferiment 

Categoria:President russ
Categoria:Prim minister russ
Categoria:Politegh russ
Categoria:Nassud in del 1952
Categoria:Nassud in Russia